Vasalemma raudteejaam

Vasalemma raudteejaam on raudteejaam Harju maakonnas Lääne-Harju vallas Vasalemma alevikus.

Raudteejaam asub laiarööpmelise Keila–Turba raudtee ääres 37,5 km kaugusel Balti jaamast. Jaam jääb Kulna ja Kibuna raudteepeatuse vahele. Vasalemmas peatuvad Elroni Tallinnast Turbasse sõitvad elektrirongid. Jaamas võib toimuda ka kaubalaadimine. Piletihinnalt kuulub jaam IV tsooni.

2010. aastal valmis Vasalemmas uus 550 mm kõrgune ja 100 m pikkune teedevaheline ooteplatvorm.

Raudteejaamas asub tänaseks 3 rööpapaari ja 7 pööret, lisaks suundub jaamast harutee tööstusterritooriumile (Vasalemma karjääri).Vasalemma jaama tehnokorraldusakt; AS Eesti Raudtee

Ajalugu
pisi|vasakul|Vasalemma raudteejaam aastal 1924
pisi|Vasalemma raudteejaam
pisi|Vasalemma raudteejaam.
pisi|
Vasalemma jaam rajati aastal 1917 seoses juba 1905. aastal avatud laiarööpmelise Keila–Haapsalu raudteega. Aasta hiljem valmis ka kahekorruseline puidust jaamahoone.Vasalemma raudteejaam - XX sajandi arhitektuur; Kultuurimälestiste register

Elektrirongide liiklus toona vastselt elektrifitseeritud Keila–Vasalemma raudteelõigul avati 15. juulil 1965. ESIMENE ELEKTRIRONG VASALEMMAS; Harju Elu: Harjumaa ajaleht, nr. 82, 13. juuli 1965 (DIGAR)
1981. aastal pikendati elektriraudteed Riisipereni ja 2019. aastal kuni Turbani.

Vasalemma jaamast läks Nõukogude võimu lõpul umbes 6 km pikkune haruraudtee Murru vanglasse, mis demonteeriti 1990. aastate keskpaigas. Tänaseni on alles selle  raudteetamm. 

2002. aasta sügisel avati Vasalemma jaama perroonil ootepaviljon.Vasalemma rongiplatvorm saab moodsa tuulevarju; EPL, 27.09.2002

Varem asus jaamas lisaks peateele neli kõrvalteed ning tupiktee.

Alates 2015. aastast ristub Vasalemma raudteejaama juures raudteega Eesti pikim matkarada, RMK matkatee Peraküla-Aegviidu-Ähijärve mille kogu pikkus on 820 km Vasalemma raudtee jaam jääb 64 km juurde.Homme avatakse Eesti pikim 820-kilomeetrine matkatee - vaata selle uuel lõigul avanevaid vaateid (vaadatud 30.01.2024)

Jaamahoone
Vasalemma jaamahoone valmis 1918. aastal eriprojekti järgi.

Jaamahoone erineb oluliselt varasematel kümnenditel levinud dekoratsioonirohketest kroonuhistoritsistlikest puithoonetest.

Vertikaalse proportsiooniga kahekorruselise hoone dekoratiivsus piirdub vaid vahvärki meenutava lihtsa puitsõrestikuga, mis muudab hoone raudteearhitektuuri jaoks tavatult juugendlikuks.

Jaamahoone on rahuldavas seisukorras, kuid mitte enam kasutusel ning laguneb.

2019. aastal avaldatud nimekirja kohaselt kuulub Vasalemma jaamahoone ehitiste hulka, millest hoone omanik AS Eesti Raudtee soovib vabaneda.Selgusid jaamahooned, millest Eesti Raudtee soovib vabaneda ERR uudised, 01.07.2019

Vaata ka
 Keila–Haapsalu raudteelõik
 Eesti raudteetransport

Viited

Välislingid

 Kolmanda klassi jaam; Harju Elu : Harjumaa ajaleht, nr. 91, 1 august 1987 (DIGAR)
 FOTO: Vasalemma jaam u 1925; Baltic Trains Picture Gallery
 Infot jaama kohta; fotod (vene keeles)

Kategooria:Eesti raudteejaamad
Kategooria:Lääne-Harju vald